Na osnovu člana 27 stav 1 tačka 25 Zakona o lokalnoj samoupravi ("Službeni list CG", br. 2/18, 34/19, 38/20 i 50/22), člana 67 stav 5 Zakona o radu ("Službeni list CG", br. 74/19, 8/21, 59/21,68/21 i 145/21) i člana 24 stav 1 tačka 25 i člana 54 stav 1 tačka 45 Statuta Glavnog grada ("Službeni list CG - opštinski propisi", br. 8/19 i 20/21), Skupština Glavnog grada - Podgorice, na sjednici održanoj 5. jula 2022. godine, donijela je -

**O D L U K U**

**o izmjenama Odluke o radnom vremenu**

**Član 1**

U Odluci o radnom vremenu (“Službeni list CG - opštinski propisi”, br. 23/19 i 29/20), član 6, stav 3, briše se.

 **Član 2**

 Član 29 mijenja se i glasi:

 “Nadležni organ donosi rješenje o produženom radnom vremenu uz prethodnu saglasnost posebne službe lokalne uprave nadležne za poslove inspekcijskog nadzora (u daljem tekstu: Komunalna inspekcija), Komunalne policije i organa državne uprave nadležnog za održavanje javnog reda i mira (u daljem tekstu: policija).

 Organi iz stava 1 ovog člana daju prethodnu saglasnost za produženje radnog vremena u roku od 15 dana od dana podnošenja zahtjeva nadležnom organu.

 Saglasnost iz stava 2 ovog člana daje se pod uslovom da protiv privrednog subjekta koji je podnio zahtjev za produženje u periodu od šest mjeseci prije podnošenja zahtjeva nijesu preduzimali mjere i radnje iz svoje nadležnosti, odnosno mjere radi održavanja javnog reda i mira, a u oblasti ugostiteljstva i sa aspekta upotrebe izvora buke i poštovanja graničnih vrijednosti nivoa buke

 Izuzetno, po zahtjevu privrednog subjekta iz člana 26 ove odluke nadležni organ rješava bez prethodne saglasnosti Komunalne inspekcije, Komunalne policije i policije”.

 **Član 3**

 U članu 32 mijenja se stav 2 i glasi:

“Odluka o rasporedu radnog vremena iz člana 3 stav 1 ove odluke dostavlja se Komunalnoj policiji u roku od 8 dana od dana uskladjivanja“.

 **Član 4**

 Upravni postupci za izdavanje odobrenja za produženo radno vrijeme započeti prije stupanja na snagu ove Odluke, okončaće se u skladu sa odredbama Odluke o radnom vremenu (“Službeni list CG - opštinski propisi”, br. 23/19 i 29/20).

 Odobrenja za obavljanje djelatnosti u produženom radnom vremenu izdata po odredbama Odluke o radnom vremenu (“Službeni list CG - opštinski propisi”, br. 23/19 i 29/20) važe do isteka roka do kojeg su izdata.

 **Član 5**

 Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 02-016/22-465

Podgorica, 5. jul 2022. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**